
RAPORT DE SPECIALITATE
La proiectul de hotărâre privind: aprobarea Programului de Acțiune Comunitară destinat prevenirii și combaterii riscului de sărăcie și excluziune socială, aferent comunei Gohor, județul Galați, pentru anul 2026

Potrivit prevederilor art. 272, alin. (1) și (2) din Legea nr. 196/2016 privind venitul minim de incluziune, cu modificările și completările ulterioare, precum și a prevederilor art. 25, alin. (1) din HG nr. 1154/2022 pentru aprobarea Normelor metodologice de aplicare a prevederilor Legii nr. 196/2016, „Autoritățile administrației publice locale au obligația de a elabora programe de acțiune comunitară destinate prevenirii și combaterii riscului de sărăcie și excluziune socială, care se aprobă prin hotărâre a consiliului local”. 
Autoritățile administrației publice locale au obligația de a include, cu prioritate, beneficiarii venitului minim de incluziune în programele de acțiune comunitară și de a analiza anual modul în care au fost aplicate măsurile pentru prevenirea și combaterea riscului de sărăcie și excluziune socială în rândul beneficiarilor venitului minim de incluziune, stabilite prin programele de acțiune comunitară prevăzute la alin. (1).
Conform legislației în vigoare, beneficiarii venitului minim de incluziune reprezintă un grup de persoane aflate în situație de dificultate, cuprinse în programele de acțiune comunitară realizate de autoritățile administrației publice locale conform prevederilor art. 35 din Legea asistenței sociale nr. 292/2011, cu modificările și completările ulterioare.
Având în vedere cele menționate mai sus, consider că proiectul de hotărâre este temeinic și legal și este de competența Consiliului Local Gohor să analizeze și să aprobe în proxima ședință, Programul de Acțiune Comunitară destinat prevenirii și combaterii riscului de sărăcie și excluziune socială, care are ca obiectiv îmbunătățirea calității vieții prin acțiuni și/sau măsuri de combatere a sărăciei și excluziunii sociale, în baza căruia se întocmește raportul anual de monitorizare a aplicării programului de acțiune comunitară, în cazul beneficiarilor de venit minim de incluziune, pentru anul 2026, aferent comunei Gohor, județul Galați.

